૧૯૫૭માં આવેલી ફિલ્મ ‘પેઈંગ ગેસ્ટ’નું ગીત ‘માના જનાબ ને પુકારા નહીં’ એ મજરૂહ સુલતાનપુરીએ લખ્યું અને કિશોરકુમારે ગાયું હતું. દેવાનંદ અને નૂતન ઉપર ફિલ્માવાયેલા આ ગીતમાં ખાસ વાત હતી સાઈકલ પર પ્રેમી યુગલ. આ એ જમાનાની વાત છે જ્યારે સાઈકલનો ઉપયોગ પરિવહનમાં સૌથી વધારે થતો હતો. હવે આ સાઈકલ ફરીથી લોકોના જીવનમાં પાછી ફરી છે. દરેક દાયકામાં ફિલ્મ નિર્માતાઓ દ્વારા અલગ અલગ પ્રકારની વાર્તાઓ ઉપર ફિલ્મો બને છે, જેમાં ઘણી નવી વસ્તુઓ અને નવા વિચારો લોકોની સમક્ષ આવ્યા છે. આ ફિલ્મોએ ઘણા નવા કલાકારોને દર્શકોથી પરિચિત કરાવ્યા અને ઘણાને સુપરહિટ બનાવ્યા.આ બધામાં એક એવી વસ્તુ છે, જે ભલે વચ્ચે દર્શકોમાં ગાયબ થઈ ગઈ હતી પણ આજે એ ફરીથી પાછી આવી છે. એ છે ફિલ્મોમાં કલાકારો દ્વારા ચલાવાતી સાઈકલ.